

# Татарстан Премьер-министры Рөстәм Миңнеханов “БДБ ның инновацион киңлеген үстерү. Бердәмлек илләре сәүдә-сәнәгать палаталарының роле һәм урыны” халыкара форумына әзерлек буенча оештыру комитеты эшендә катнашты

*09.04.2009*


Бүген Татарстан Республикасы Премьер-министры Рөстәм Миңнеханов эш визиты белән Мәскәүгә килде. Ул анда “БДБ ның инновацион киңлеген үстерү. Бердәмлек илләре сәүдә-сәнәгать палаталарының роле һәм урыны” халыкара форумын үткәрү буенча оештыру комитеты утырышында катнаша.

Оештыру комитеты утырышы Россия Сәүдә-сәнәгать палатасында әлеге палатаның президенты Евгений Примаков җитәкчелегендә уза.

Шуны искәртик: Татарстан Республикасы Хөкүмәте халыкара форумны оештыру һәм үткәрүгә ярдәм итте.

“БДБ ның инновацион киңлеген үстерү. Бердәмлек илләре сәүдә-сәнәгать палаталарының роле һәм урыны” форумы 16 нчы - 17 нче апрельдә Татарстан башкаласы Казанда булачак.

Бүген форумны оештыру комитеты утырышында катнашучылар әлеге чарага әзерлек мәсьәләләре турында фикер алыштылар.

Оештыру комитеты утырышында Татарстан Республикасыннан шулай ук Татарстан Республикасының беренче вице-премьеры Борис Павлов та катнашты.

*Татарстан Республикасы Министрлар Кабинеты матбугат хезмәте*
Дәүләт хакимияте һәм җирле үзидарә органнарының бердәм "Рәсми Татарстан" порталы